[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Valgevene opositsiooniliidrite lahkumine kodumaalt ei olnud vabatahtlik, vaid nende \"va\u0308givaldne va\u0308ljasaatmine\", teatas Ukraina siseministri aseta\u0308itja Anton Geras\u030cts\u030cenko."}, {"text_idx": "#000005", "text": "Sellega lu\u0308kkas Geras\u030cts\u030cenko u\u0308mber Valgevene piirivalve ametliku teate, mille ja\u0308rgi tahtsid Valgevene opositsiooni koordinatsioonino\u0303ukoguga seotud Maria Kolesnikova, Anton Rodnenkov ja Ivan Kravtsov so\u0303ita teisipa\u0308eva varahommikul Ukrainasse, kuid neil tekkis konflikt Valgevene piirivalvuriga, Rodenkov ja Kravtsov pa\u0308a\u0308sesid u\u0308le piiri, kuid Kolesnikova ja\u0308i maha ja ta peeti kinni."}, {"text_idx": "#000006", "text": "\"See ei olnud vabatahtlik lahkumine [Valgevenest]. See oli va\u0308givaldne va\u0308ljasaatmine kodumaalt. Maria Kolesnikovat ei suudetud Valgevenest va\u0308lja saata, kuna see julge naine astus samme takistamaks tema u\u0308le piiri saatmist. Ta ja\u0308i Valgevene Vabariigi territooriumile,\" kirjutas Ukraina siseministri aseta\u0308itja Geras\u030cts\u030cenko sotsiaalmeedias."}, {"text_idx": "#000007", "text": "Ukraina meediasse jo\u0303udnud andmeil rebis Kolesnikova enne Ukraina piiripunkti puruks oma passi, misto\u0303ttu ta ja\u0308i Valgevene poolele."}, {"text_idx": "#000009", "text": "Valgevene rez\u030ciim seisab juba kuu aega silmitsi pa\u0308rast 9. augusti presidendivalimisi puhkenud ulatuslikke meeleavaldustega, millel ku\u0308mned ja sajad tuhanded inimesed no\u0303uavad ebaausate valimistulemuste - nende ja\u0308rgi vo\u0303itis presidendikoha taas Aleksandr Lukas\u030cenko - tu\u0308histamist. Vo\u0303imud algatasid repressioonid opositsiooni u\u0308hendava koordinatsioonino\u0303ukogu liikmete vastu, kelledest osa on arreteeritud ja osa sunniti vahistamise a\u0308hvardusel riigist lahkuma."}, {"text_idx": "#000010", "text": "Esmaspa\u0308eval levis teave, et tundmatud mehed vo\u0303tsid koordinatsioonino\u0303ukogu presiidiumi liikme Maria Kolesnikova Minski kesklinnas kinni, sundisid ta istuma va\u0308ikebussi sildiga \"Side\" ja viisid ta teadmata suunas. Lisaks Kolesnikovale kadus u\u0308hendus ka presiidiumi pressisekreta\u0308ri Anton Rodnenkovi ja ta\u0308itevsekreta\u0308ri Ivan Kravtsoviga."}, {"text_idx": "#000011", "text": "Valgevene jo\u0303uametkonnad vastasid esmaspa\u0308eval meediapa\u0308ringutele, et ei tea midagi opositsiooniliidrite kinnipidamisest."}, {"text_idx": "#000013", "text": "\"Rodenkov, Kravtsov ja Kolesnikova la\u0308bisid BMW so\u0303idukiga tollikontrolli ja so\u0303itsid Ukraina poole. Ent [ta\u0308iendavale] piirivalveu\u0308ksusele la\u0308henedes hakkas auto ja\u0308rsult kiirendama, kujutades seela\u0308bi ohtu piirivalvurile,\" u\u0308tles Interfaxile piirivalve ametlik esindaja Anton Bo\u0303ts\u030ckovski."}, {"text_idx": "#000014", "text": "\"Kolesnikova leidis end olevat autost va\u0308ljaspool. To\u0303epoolest, ta lu\u0308kati autost va\u0308lja ja see ja\u0308tkas Ukraina poole liikumist,\" lisas ta."}, {"text_idx": "#000015", "text": "\"Deporteerimise katsel rebis ta puruks oma passi ja piirivalvurid ei saanud teda lubada Ukraina territooriumile,\" lu\u0308kkas ukrainlaste jo\u0303uametkonna esindaja uudisteagentuurile \"Interfax-Ukraina\" u\u0308mber Valgevene vo\u0303imude so\u0303nad."}, {"text_idx": "#000016", "text": "Samuti Valgevenest minema peletatud ning praegu Vilniuses viibiv endine opositsiooni presidendikandidaat Svetlana Tsihhanovskaja on aga esimene Valgevene opositsioonipoliitik, kes kutsus rahvusvahelist kogukonda u\u0308les Valgevene olukorda sekkuma, vahendas \"Aktuaalne kaamera\". Seni on opositsioon sellistest u\u0308leskutsetest pigem hoidunud."}, {"text_idx": "#000017", "text": "\"Me vajame rahvusvahelist survet sellele rez\u030ciimile, sellele isikule, kes meeleheitlikult klammerdub vo\u0303imu ku\u0308lge. Me vajame sanktsioone isikuile, kes annavad ja viivad ta\u0308ide kuritegelikke ka\u0308ske, mis rikuvad rahvusvahelisi norme ja inimo\u0303igusi,\" u\u0308tles ta."}, {"text_idx": "#000018", "text": "Rohkem kui 600 meeleavalduste ka\u0308igus vahistatud poliitvangi vabastamist no\u0303udis Euroopa Liidu nimel va\u0308lis- ja julgeolekupoliitika ko\u0303rge esindaja Josep Borrell. Norra peaminister Erna Solberg aga ro\u0303hutas, et ainult poliitvangide vabastamisest kindlasti ei piisa, vaid vaja on ka uusi presidendivalimisi."}, {"text_idx": "#000023", "text": "Valgevene opositsioon koostab miilitsate musta nimekirja"}, {"text_idx": "#000024", "text": "Kolesnikova so\u0303nul a\u0308hvardasid Valgevene vo\u0303imud ta tappa"}, {"text_idx": "#000028", "text": "Ukrainas Lo\u0303mani all hukkus La\u0308ti vabatahtlik"}, {"text_idx": "#000033", "text": "Pa\u0308rnu Vapruse kapten ta\u0308navu enam va\u0308ljakule ei tule"}, {"text_idx": "#000035", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000038", "text": "Ukraina kaitsejo\u0303ud teatasid 17 o\u0303huru\u0308nnakust Vene objektide pihta"}, {"text_idx": "#000040", "text": "Venemaa nimetab uutes ajalooo\u0303pikutes Saksamaa taasu\u0308hinemist annekteerimiseks"}, {"text_idx": "#000045", "text": "Reps otsib tsiviilhagis ministeeriumiga kokkulepet, et saaks kohtuasja lo\u0303petada"}, {"text_idx": "#000046", "text": "Medalita ja\u0308a\u0308nud mitmevo\u0303istleja su\u0308u\u0308distas konkurenti transsoolisuses"}, {"text_idx": "#000048", "text": "Otse kell 12.45: Nobeli keemiapreemia va\u0308ljakuulutamine"}, {"text_idx": "#000050", "text": "Just Film toob ta\u0308navu vaatajate ette rekordilise arvu esilinastusi"}, {"text_idx": "#000055", "text": "Politsei kahtlustab toeta.me annetuskeskkonda suure summa omastamises"}, {"text_idx": "#000058", "text": "Mailis Reps soovib kriminaalasja lo\u0303petada oportuniteediga"}]